ПРЕДЛОГ

На основу члана 63. став 1. тачка 2) и став 4. Закона о родној равноправности („Службени гласник РС“, бр. 52/2021) и члан 40. став 1. тачка 74) Статута општине димитровград (“Сл. лист општине Димитровград“, бр. 6/2019), Скупштина општине Димитровград на сеници одржаној дана \_\_\_\_\_\_\_\_\_\_.2022. године, донело је

**ОДЛУКА**

**О ОБРАЗОВАЊУ САВЕТА ЗА РОДНУ РАВНОПРАВНОСТ**

**У ОПШТИНСКОЈ УПРАВИ ОПШТИНЕ ДИМИТРОВГРАД**

**Члан1.**

Овом одлуком уређује се избор, надлежност и начин рада Савета за родну равноправност у Општинској управи општине Димитровград (у даљем тексту: Савет).

**Члан 2.**

Савет има председника, заменика председника и 5 чланова, од којих је 40% припадника пола који је мање заступљен.

Савет за родну равноправност чине именована или постављена лица, представници установа, органа и организација у областима значајним за родну равноправност и спречавање и сузбијање родно заснованог насиља.

У раду савета обавезно учествује и лице задужено за родну равноправност у Општинској управи општине Димитровград, које Савету пружа стручну и административно-техничку потпору у раду.

Решење о именовању председника, заменика председника и чланова доноси начелник Општинске управе општине Димитровград.

**Члан 3.**

**Задатак** Савета за родну равноправност је да прати стање у области родне равноправности, иницира и педлаже мере за унапређење родне равноправности и сарађује са другим телима за родну равноправност на нивоу јединице локалне самоуправе, аутономне покрајине и Републике.

**Члан 4.**

Савет доноси Пословник о раду којим уређује начин рада Савета.

**Члан 5.**

Ова одлука ступа на снагу осмог дана од дана објављивања у „Службеном листу општине Димитровград“.

**О б р а з л о ж е њ е:**

Правни основ за доношење ове одлуке садржан је у члану 63. став 1. тачка 2) и став 4. Закона о родној равноправности („Службени гласник РС“, бр. 52/2021).

У члану 63. став 4. Закона о родној равноправности („Службени гласник РС“, бр. 52/21) прописано је да јединица локалне самоуправе својим актима скупштине јединице локалне самоуправе ближе уређује избор, надлежности и начин рада тела за родну равноправност.

Број:\_\_\_\_\_\_\_\_\_\_\_\_

У Димитровграду, \_\_\_\_\_\_\_\_2022. године

**СКУПШТИНА ОПШТИНЕ ДИМИТРОВГРАД**

ПРЕДСЕДНИК

Зоран Ђуров